

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2015.gada 10.decembrī Nr.**523**

(prot.Nr.**24**, **12**.§)

**Par apropriācijas pārdali Daugavpils pilsētas pašvaldības iestādes „Komunālās saimniecības pārvalde” ieņēmumu un izdevumu tāmēs 2015.gadam un apropriācijas palielināšanu Daugavpils pilsētas pašvaldības iestādei „Komunālās saimniecības pārvalde”**

Pamatojoties uz likuma “Par pašvaldībām” 21.panta pirmās daļas 2.punktu, likuma „Par pašvaldību budžetiem” 30.pantu, Daugavpils pilsētas domes (turpmāk - Domes) 2015.gada 30.janvāra saistošo noteikumu Nr.8 „Par Daugavpils pilsētas pašvaldības budžetu 2015.gadam” 8.punktu, kurš nosaka, budžeta izpildītājs var izstrādāt un iesniegt pieprasījumu par saistošajos noteikumos par pašvaldības budžetu kārtējam gadam apstiprinātās apropriācijas pārdali starp pamatbudžeta programmām/pasākumiem un izdevumu kodiem atbilstoši ekonomiskajām kategorijām - kodu pirmās zīmes ietvaros, ja šīs izmaiņas neierobežo iespēju sasniegt programmu/pasākumu rezultatīvos rādītājus, un tiek nodrošināts pašvaldības budžeta līdzekļu efektīvs izlietojums, kas nerada nodokļu, komunālo maksājumu un citus iestādes parādus, Daugavpils pilsētas domes 2015.gada 30.janvāra saistošo noteikumu Nr.8 „Par Daugavpils pilsētas pašvaldības budžetu 2015.gadam” 9.punktu, kurš nosaka, ja 2015.gada valsts budžeta transfertu ieņēmumi un budžeta iestāžu ieņēmumi pārsniedz saistošajos noteikumos plānoto apjomu, tad budžeta izpildītājs izstrādā un iesniedz pieprasījumu par apropriācijas palielināšanu, ņemot vērā Daugavpils pilsētas domes Finanšu komitejas 2015.gada 4.decembra sēdes protokolu Nr.29, atklāti balsojot: PAR – 13 (V.Bojarūns, J.Dukšinskis, P.Dzalbe, A.Gržibovskis, R.Joksts, J.Lāčplēsis, A.Nikolajevs, N.Petrova, V.Pučka, D.Rodionovs, A.Samarins, R.Strode, J.Zaicevs), PRET – nav, ATTURAS – nav, **Daugavpils pilsētas dome nolemj:**

1. Apstiprināt Daugavpils pilsētas pašvaldības iestādes „Komunālās saimniecības pārvalde” (reģ.Nr.90009547852, juridiskā adrese: Saules iela 5A, Daugavpils) pamatbudžeta (maksas pakalpojumi) ieņēmumu un izdevumu tāmju grozījumus 2015.gadam saskaņā ar pielikumiem.

2. Daugavpils pilsētas domes Finanšu nodaļai lēmuma 1.punktā apstiprinātās ieņēmumu un izdevumu tāmes iekļaut Daugavpils pilsētas pašvaldības 2015.gada budžeta grozījumos.

Pielikumā: 1. Daugavpils pilsētas pašvaldības iestādes „Komunālās saimniecības pārvalde” pamatbudžeta ieņēmumu un izdevumu tāmes grozījumi 2015.gadam (funkcionālā kategorija – ugunsdrošības, ugunsdzēsības, glābšanas un civilās drošības dienesti);

2. Daugavpils pilsētas pašvaldības iestādes „Komunālās saimniecības pārvalde” pamatbudžeta ieņēmumu un izdevumu tāmes grozījumi 2015.gadam (funkcionālā kategorija – ielu apgaismošana);

3. Daugavpils pilsētas pašvaldības iestādes „Komunālās saimniecības pārvalde” pamatbudžeta ieņēmumu un izdevumu tāmes grozījumi 2015.gadam (funkcionālā kategorija – pārējā citur neklasificētā teritoriju un mājokļu apsaimniekošanas darbība).

Domes priekšsēdētājs *(personiskais paraksts)* J.Lāčplēsis